Kort før midnat tirsdag modtog politiet et opkald fra en beboer på Søndergade i Frederikshavn. Anmelderen havde set ild på Bangsbostrand Skole, som ligger på vejen. Brandvæsnet nåede hurtigt frem og fik slukket ilden, inden den udviklede sig for voldsomt, men på det tidspunkt havde to meter høje flammer, der havde fået fat i et halvtag. Branden er startet i en kumme til skodning af cigaretter, og det er 5-6 unge på 12-14 år, formentlig elever på skolen, mener politiet, der har startet et bål i kummen. Her er lavet bål med nogle pinde, og på et tidspunkt er der også smidt et dæk på, og pludselig brændte det ganske voldsomt, oplyser Nordjyllands Politi. Der er set nogle personer løbe fra stedet, og politiet vil gerne tale med dem, der har været til stede, da branden startede. - Vi vil gerne opfordre til, at de lige kommer en tur forbi politigården i Frederikshavn, for vi vil meget gerne finde ud af, præcis, hvad der er sket i forbindelse med den brand, siger vagtchef Karsten Kristensen.

Opsummering:
Høje flammer fik fat i et halvtag på skole i Frederikshavn, hvor flere unge havde startet et bål.